《寿时相三首 其三》
宋代·周行己

非公谁与济商川，年德俱隆文武全。省事省官民自定，足兵足食务当先。

烹鲜取治惟无扰，置器期安在不偏。公寿且千君且万，四方永永乐尧年。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。